El director general d'Esports visita el Poliesportiu municipal
26 de febrer de 2024

• L’alcalde i el regidor d’Esports acompanyen a Luis Cervera i li mostren les instal·lacions municipals

L'alcalde de l'Eliana, Salva Torrent, junt amb el regidor d'Esports, Vicente Zamora, van acompanyar fa uns dies el director general d'Esports de la Generalitat Valenciana, Luis Cervera, en la seua visita al Poliesportiu municipal.

La comitiva, en la qual també va participar la tinenta d’alcalde, Marta Andrés, i l'esportista olímpica de l'Eliana, Concha Montaner, va servir perquè Cervera coneguera totes les pistes i els espais esportius.

"Unes pistes que són visitades cada dia per centenars de veïns i veïnes que aprofiten estes instal·lacions per a practicar esport. Des de l'Ajuntament de l'Eliana fomentem la vida saludable i tractem d'oferir una oferta esportiva completa a la ciutadania”, ha comentat l'alcalde de l'Eliana, Salva Torrent.

El Poliesportiu compta amb pistes de tenis, futbol, futbol 8, frontó, voleibol platja i d'atletisme. A més, disposa d'un pavelló central cobert que ofereix espais per a la pràctica de flamenc, ball, aeròbic, dansa o arts marcials i un pavelló auxiliar on també es practica voleibol. L'Eliana compta també amb un trinquet i un carrer Galotxa per a practicar la pilota valenciana.

"Hem pogut ensenyar el nostre poliesportiu municipal al director general d'Esports de la Generalitat Valenciana. Ha visitat les instal·lacions i hem pogut conversar amb ell projectes de millora per als espais”, ha explicat Torrent.